Мазырскі замак — драўлянае абарончае і адміністрацыйнае збудаваньне позьняга сярэднявечча ў Мазыры.У XVI стагодзьдзі цэнтральная частка Мазыру была абнесеная астрогам. Каля 1543 року быў збудаваны першы драўляны замак з гароднямі і вежамі. Чатырогранныя вежы мелі па сем баявых ярусаў з падсябіцьцямі, а зьверху накрываліся шатровым дахам. Сьцяна з гародняў мела два баявыя ярусы і таксама мела падсябіцьці з бланкаваньнем. Дзьве гародні былі прыстасаваныя для жылых мэтаў. На замкавым двары стаяла замкавая царква Спаса, некалькі трохкамэрных дамоў, скарбніца, сьвіраны, піўніца і іншыя.